[{"text_idx": "#000002", "text": "Hodiau\u0306 la gasto de nia redakcio estas la prezidanto de la Bjalistoka E-Societo, Przemys\u0142aw Wierzbowski. Ni interparolas pri la nunjara eldono de la Bjalistokaj Zamenhofaj Tagoj, kiuj c\u0302i-jare havas fortan literaturan fokuson kaj okazos inter la 9-a kaj la 12-a de decembro 2021. La komencaj aktualaj\u0302oj rilatas al revenigo de la pola lingvo kiel abiturienta ekzamenlingvo en polaj lernejoj en Litovio; al nova patrono de 2022, Ignacy \u0141ukasiewicz; al limigoj en Pollando kau\u0306zitaj de nova kovimvirusa varianto. Nia sciencbultena temo estas dedic\u0302ita al neu\u0306ronaj lingvomodeloj, pri kiuj oni laboras ankau\u0306 en Pollando. Por la hodiau\u0306a muzika akompano ni elektis fragmenton de la kanzono \u201eVia vio\u201d de la KD de Strika Tango \u201eCivilizacio\u201d eldonita de Vinilkosmo. Kantas Alejandro Cosavella. La programinformon akompanas Zamenhof-monumento en Bjalistoko. En unuopaj rubrikoj de nia pag\u0302o eblas konsulti la paralele legeblajn kaj au\u0306skulteblajn tekstojn el niaj elsendoj, kio estas tradicio de nia Redakcio ekde 2003-a jaro. La tuta elsendo estas au\u0306debla c\u0302e la kanalo: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000005", "text": "G\u0302i ankau\u0306 trafe komentas la tiaman kulturon kaj estontecon, kiu ja okazis."}]